《送僧入石霜》
唐代·贯休

举世只堪吁，空知与道俱。论心齐至圣，对镜破凡夫。

业王如云齐，头低似箭驱。三清徒妄想，千载亦须臾。

唯我流阳叟，深云领毳徒。尽骑香白象，皆握月明珠。

寂寞排松榻，斓斑半雪须。苔侵长者论，岚蚀祖师图。

翠巘金钟晓，香林宝月孤。兟兟齐白趾，赫赫共洪炉。

山色锄难尽，松根踏欲无。难评传的的，须到不区区。

撩舍新罗瘦，炉烟榾柮粗。烧畬平虎窟，分瀑入香厨。

师去情何切，人间事莫拘。穿林宿古冢，踏叶揭空盂。

无事终无事，令枯便齐枯。他年相觅在，亦不是生苏。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。